Diari Oficial de la Generalitat Valenciana


Sumari del DOGV 733, del 30-12-1987 (1987/810256)

DECRET 206/1987, de 21 de desembre, del Consell de la Generalitat Valenciana, pel qual es dicten normes per a la constitució del Consell d'Administració del Servei Valencià de Salut.
--------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1987/12/21/206/dof/vci/html**

### Dades del document

Número de DOGV
:   733

Data del DOGV
:   30-12-1987

Secció del DOGV
:   DISPOSICIONS GENERALS

Número del document
:   1987/810256


Data del document
:   21-12-1987

Organisme emissor
:   Conselleria de Sanitat i Consum

Tipus de document
:   Decret

Anàlisi jurídica

Decret 206/1987, de 21 de desembre, del Consell de la Generalitat Valenciana, pel qual es dicten normes per a la constitució del Consell d'Administració del Servei Valencià de Salut.  
D'entre els òrgans que han de regir el Servei Valencià de Salut, el Consell d?administració, d'acord amb la Llei 8/87, de 4 de desembre, de la Generalitat Valenciana, és l?encarregat d'assumir la definició dels criteris d'actuació del Servei, seguint-hi les directrius de la Conselleria de Sanitat i Consum.  
Sens perjudici del fet que les seues funcions i regim jurídic troben un adequat desplegament en el reglament que es dicte en aplicació de la Llei de creació del Servei Valencià de Salut, és urgent arbitrar unes mínimes normes que facen possible la immediata constitució i engegada del Consell d?Administració, tenint-hi en compte, a més, que l'esmentat reglament del Servei Valencià de Salut ha de ser prèviament sotmès a informe pel propi Consell d?administració, conformement amb les previsions de la Llei.  
En aquest Decret es disposa l?aplicació d'allò previst a l'article vuité de la Llei, quant a la composició del Consell d?Administració. Atés el mandat que la mateixa Llei estableix, es desplega el procediment d?elecció dels representants dels ens locals, fixant-lo a través de les associacions existents dins l'àmbit de la nostra Comunitat, acollint en aquest aspecte el criteri previst en la Llei 7/1985, de Règim Local, adoptat ja anteriorment pel Consell en el Decret 99/1986, de 30 de juliol, sobre el Consell Valencià d?administració Local.  
Quant a la representació del personal, el desplegament reglamentari s'ajusta als criteris combinats d'elegibilitat i de representativitat sindical exigits per la pròpia Llei.  
En la seua virtut, fent ús de les facultats atribuïdes al Consell per la Disposició Final Primera de la Llei 8/87, de 4 de desembre, a proposta del Conseller de Sanitat i Consum i prèvia deliberació del Consell en sessió de 21 de desembre de 1987,  
DECRETE:  
Article primer  
Al Consell d?administració del Servei valencià de Salut li corresponen les funcions i atribucions que se li assignen en la Llei 8/87, de 4 de desembre, així com les que s'establiran en el seu Reglament i normes de desplegament.  
Article segon  
El Consell d?administració del Servei Valencià de Salut és integrat pels següents membres:  
a) El Conseller de Sanitat i Consum, que el presidirà.  
b) El Subsecretari o, si s'escau, Secretari General de la Conselleria de Sanitat i Consum, que en serà el Vice-president.  
c) El Director del Servei Valencià de Salut.  
d) Vuit representants de l?administració de la Generalitat, designats pel Consell a proposta del Conseller de Sanitat i Consum, conformement a la següent distribució:  
- Quatre representants de la Conselleria de Sanitat i Consum.  
- Dos representants de la Conselleria d'Economia i Hisenda.  
- Un representant de la Conselleria d?administració Pública.  
- Un representant de la Conselleria de Treball i Seguretat Social.  
e) Set representants de les Corporacions Locals de la Comunitat Valenciana, elegits pels seus municipis a través de les Associacions existents al seu àmbit, i haurà de pertànyer cada representant a municipis de distinta Area de Salut.  
f) Quatre representants del personal designats per les organitzacions sindicals que compten amb el 10% o més dels representants elegits en el Servei Valencià de Salut. Si el percentatge esmentat es complís per un nombre d'organitzacions sindicals superior o inferior a quatre, l?excés o el defecte es resoldrà en proporció a la seua representativitat. La designació haurà de recaure necessàriament en qui ostenta la condició de delegat de personal, membre de Comitès d'Empresa o Juntes de Personal.  
Exercirà les funcions de Secretari del Consell d?administració, amb veu però sense vot, el Secretari General del Servei Valencià de Salut.  
DISPOSICIONS TRANSITORIES  
Primera  
Sens perjudici del que disposa la legislació Valenciana en matèria de règim local en relació amb l?Organització Associativa dels Ens Locals i la seua participació en els òrgans de l?Administració de la Generalitat, es reconeix com a Associació, a l'efecte previst a l'apartat e) de l'article segon d'aquest Decret, a la Federació Valenciana de Municipis i Províncies.  
Segona  
Mentre no es promulgue la corresponent normativa que desplegarà el Capítol IV de la Llei de creació del Servei Valencià de Salut, per a l?elecció dels representants de les Corporacions Locals hom tindrà en compte les Arees de Salut actualment delimitades per l'Ordre de 2 de maig de 1986, de la Conselleria de Sanitat i Consum.  
Tercera  
Fins el nomenament del Secretari General del Servei valencià de Salut, actuarà de Secretari del Consell d?administració aquell dels seus membres que nomena a aquest efecte el Consell.  
DISPOSICIONS FINALS  
Primera  
S'autoritza el Conseller de Sanitat i Consum per a dictar les normes que calguen per a la millor aplicació d'aquest Decret, així com a realitzar les gestions i actuacions necessàries per a la constitució i engegada del Consell d?administració.  
Segona  
Aquest Decret entrarà en vigor el mateix dia de la seua publicació al Diari Oficial de la Generalitat Valenciana.  
València, 21 de desembre de 1987.  
El President de la Generalitat,  
JOAN LERMA I BLASCO  
El Conseller de Sanitat y Consum,  
JOAQUIN COLOMER I SALA


Còpia Permalink ELI